MT
C 15/46
Il-Ġurnal Uffiċjali tal-Unjoni Ewropea
16.1.2023
Informazzjoni dwar il-proċedimenti quddiem l-EUIPO Proprjetarju tat-trade mark kontenzjuża: il-parti l-oħra quddiem il-Bord tal-Appell Trade mark kontenzjuża kkonċernata: it-trade marks figurattivi tal-Unjoni Ewropea LAPLANDIA Land of purity et al. – Trade marks tal-Unjoni Nru 6 491 914, Nru 7 087 281 u Nru 14 786 883 Proċedimenti quddiem l-EUIPO: Proċedura biex isiru l-entrati ta’ liċenzji fir-Reġistru Deċiżjoni kkontestata: id-deċiżjoni tal-Ewwel Bord tal-Appell tal-EUIPO tal-14 ta’ Settembru 2022 fil-Każ R 909/2021-1 Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata; — tikkundanna lill-EUIPO u lill-intervenjenti għall-ispejjeż tal-proċedimenti quddiem il-Qorti Ġenerali, inklużi dawk relatati mal-proċedimenti quddiem l-Ewwel Bord tal-Appell.
Motivi invokati — Ksur tal-Artikoli 25, 26 u 27 tar-Regolament (UE) 2017/1001 tal-Parlament Ewropew u tal-Kunsill; — Ksur tal-Artikoli 19 u 20 tar-Regolament (UE) 2017/1001 tal-Parlament Ewropew u tal-Kunsill; — Ksur tal-Artikol 103 tar-Regolament (UE) 2017/1001 tal-Parlament Ewropew u tal-Kunsill.
Rikors ippreżentat fis-16 ta’ Novembru 2022 – Nicoventures Trading et vs Il-Kummissjoni (Kawża T-706/22) (2023/C 15/60) Lingwa tal-kawża: l-Ingliż Partijiet Rikorrenti: Nicoventures Trading Ltd (Londra, ir-Renju Unit) u ħames rikorrenti oħra (rappreżentanti: L. Van den Hende, M. Schonberg, J. Penz-Evren u P. Wytinck, avukati) Konvenut: Il-Kummissjoni Ewropea Talbiet Ir-rikorrenti jitolbu li l-Qorti Ġenerali jogħġobha: — tannulla l-miżura kkontestata (1) b’mod sħiħ; u — tikkundanna lill-konvenuta għall-ispejjeż.
Motivi u argumenti prinċipali Insostenn tar-rikors tagħhom, ir-rikorrenti jinvokaw żewġ motivi. 1.
L-ewwel motiv li jallega li l-miżura kkontestata tmur lil hinn mis-setgħat mogħtija lill-Kummissjoni abbażi tal-Artikoli 7 (12) u 11(6) tad-Direttiva 2014/40/UE tal-Parlament Ewropew u tal-Kunsill tat-3 ta’ April 2014 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri rigward il-manifattura, il-preżentazzjoni u l-bejgħ tat-tabakk u prodotti relatati u li tħassar id-Direttiva 2001/37/KE (2), għar-raġunijiet segwenti: — billi rregolat prodott tat-tabakk ġdid, il-miżura kkontestata tindirizza b’mod illegali “element essenzjali” fis-sens tal-Artikolu 290(1) TFUE;